section_heading: Klasifikacija paketa
paragraph_text: Komponenta Restricted sadrži mali skup vlasničkog softvera koji može biti potreban za instaliranje Ubuntua na popularni hardver. Uglavnom su to pogonski programi za neke hardverske komponente (npr. grafičke kartice). Razina podrške za taj softver je niža jer njegov izvorni kod nije javno dostupan (iako se može slobodno distribuirati zajedno s Ubuntom).